คือหนูเป็นไข้มาแล้ว5วัน วันแรกแค่เจ็บคอแต่พอวันรุ่งขึ้นก็ตัวร้อนไอ้หนักมากเจ็บคอมาๆพอเมื่อวานหนูได้ไปนอนห้องพยาบาลเหมือนไข้จะลดแล้วดีขึ้นช่วงเย็นก็ไปหาเขาเอาเครื่องวัดความดันมาบีบเพื่อตรวจไข้เลือดออกสรุปไม่มีแต่พอกลับมานอนที่ห้องก็ตัวร้อนอีกควรทำยังไงดีคะ
สวัสดีค่ะ อาการดังกล่าวมาคล้ายกับเป็นภาวะคออักเสบจากเชื้อไวรัสหรือเชื้อแบคทีเรีย ไข้หวัดใหญ่ หรือต่อมทอนซิลอักเสบมากกว่าโรคไข้เลือดออกค่ะ ซึ่งการรักษาอาจต้องได้ยาฆ่าเชื้อหรือยารักษาโรคไข้หวัดใหญ่โรคไข้เลือดออกเกิดจากการติดเชื้อไวรัสชนิดหนึ่ง ที่มียุงลายเป็นพาหะ อาการจะมาด้วยไข้สูงลอยติดต่อกันประมาณ 4-7 วัน ส่วนใหญ่โรคไข้เลือดออกจะไม่เป็นไข้เกิน 7 วัน และมักไม่มีอาการเรื่องไอหรือเจ็บคอมากร่วมด้วยการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ และจิบยาแก้ไอ หรืออมยาอมแก้เจ็บคอเพื่อบรรเทาอาการได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจามควรไปพบแพทย์เมื่อ ไข้สูงมาก รับประทานอาหารได้น้อย อ่อนเพลียมาก ไอมากจนหอบเหนื่อย หรือถ้าตอนนี้รู้สึกว่าเป็นมากและไม่สบายใจว่าจะเป็นโรคร้ายแรงหรือไม่ควรกลับไปพบแพทย์